Diari Oficial de la Generalitat Valenciana


Sumari del DOGV 7701, del 20-01-2016 (2016/126)

RESOLUCIÓ de 9 de desembre de 2015, de la Secretaria Autonòmica de Justícia, Administració Pública, Reformes Democràtiques i Llibertats Públiques, per la qual s'ordena la publicació amb el text resumit de dos resolucions de la Secretaria Autonòmica de Justícia, Administració Pública, Reformes Democràtiques i Llibertats Públiques, per les quals s'acorda la inscripció en el Registre de Fundacions de la Comunitat Valenciana de les entitats que s'esmenten a continuació: Fundación Caja Rural de Villar, Fundación de la Comunitat Valenciana, i Fundación Ir a Más de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7701

Data del DOGV
:   20-01-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/126


Data del document
:   09-12-2015

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 9 de desembre de 2015, de la Secretaria Autonòmica de Justícia, Administració Pública, Reformes Democràtiques i Llibertats Públiques, per la qual s'ordena la publicació amb el text resumit de dos resolucions de la Secretaria Autonòmica de Justícia, Administració Pública, Reformes Democràtiques i Llibertats Públiques, per les quals s'acorda la inscripció en el Registre de Fundacions de la Comunitat Valenciana de les entitats que s'esmenten a continuació: Fundación Caja Rural de Villar, Fundación de la Comunitat Valenciana, i Fundación Ir a Más de la Comunitat Valenciana. [2016/126]  
  
En compliment del que disposa l'article 29.h de la Llei 8/1998, de 9 de desembre de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol de 2008, en què s'estableix com a funció específica del Protectorat «donar publicitat a l'existència i activitats de les fundacions», s'indica:  
  
  
Primer  
Per Resolució de 19 d'octubre de 2015, del secretari autonòmic de Justícia, Administració Pública, Reformes Democràtiques i Llibertats Públiques de la Conselleria de Justícia, Administració Pública, Reformes Democràtiques i Llibertats Públiques, es va acordar inscriure en el Registre de Fundacions de la Comunitat Valenciana, l'entitat denominada Fundación Caja Rural de Villar, Fundación de la Comunitat Valenciana, amb el número 593-V i classificar-la amb naturalesa cultural privada i de caràcter assistencial, davall la tutela del Protectorat que exerceix la Generalitat. El seu domicili radicarà al carrer Las Cruces, 33, 46951 Villar del Arzobispo.  
D'acord amb l'article 6 dels seus Estatuts, relatiu als fins i activitats: La «Fundació té per objecte portar a terme i promocionar tot tipus d'activitats d'interés general, en particular totes aquelles tendents a la promoció cultural, social i assistencial en l'entorn a què aquesta estenga el seu àmbit d'actuació, amb especial atenció a la promoció dels principis cooperatius, així com la difusió de les característiques del cooperativisme en el medi social en què aquella desenvolupe la seua activitat. Correspon al Patronat de la Fundació determinar la manera en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa»  
  
Quant als als beneficiaris: «Seran potencials beneficiaris de la Fundació tots els que directament i indirectament estiguen relacionats amb el seu àmbit d'actuació, segons el que estableix l'article 5 d'aquests estatuts. D'entre ells, i amb caràcter preferent, els socis i clients de Caja Rural de Villar amb vista a la seua formació professional, així com els seus socis i clients, en especial, si es tracta d'associacions amb fins no lucratius i semblants als de la Fundació. La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que reunint les condicions expressades anteriorment estime el Patronat que en són legítims creditors, d'acord amb les bases, normes o regles que establisca a aquest efecte. Ningú podrà al·legar enfront de la Fundació dret preferent a gaudir dels seus beneficis, ni imposar la seua atribució a persona o entitat determinada»  
  
  
Segon  
Per Resolució de 28 d'octubre de 2015, del secretari autonòmic de Justícia, Administració Pública, Reformes Democràtiques i Llibertats Públiques de la Conselleria de Justícia, Administració Pública, Reformes Democràtiques i Llibertats Públiques, es va acordar inscriure, en el Registre de Fundacions de la Comunitat Valenciana, l'entitat denominada Fundación Ir a Mas de la Comunitat Valenciana, amb el número 594-V i classificar-la amb el caràcter de promoció d'acció social. El seu domicili radicarà al carrer Sant Clement, número 14, 46781 València.  
  
D'acord amb l'article 6 dels seus Estatuts, relatiu als fins i activitats: «La Fundació té per objecte promoure i realitzar les activitats d'assistència social i d'ajuda a persones desfavorides en general, desenvolupant programes de suport a persones sense recursos. Correspon al Patronat de la Fundació determinar la manera en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa. El desenvolupament de l'objecte de la Fundació s'efectuarà a través d'alguna de les formes següents d'actuació: cursos, tasques assistencials, de voluntariat i altres».  
Quant als beneficiaris: «Seran potencials beneficiaris de la Fundació tots aquells subjectes que complisquen els requisits enumerats en els articles anteriors. La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, reunint les condicions expressades anteriorment estime el Patronat que en són legítims creditors, d'acord amb les bases, normes o regles que establisca a aquest efecte. Ningú podrà al·legar enfront de la Fundació dret preferent a gaudir dels seus beneficis, ni imposar la seua atribució a persona o entitat determinada».  
  
València, 9 de desembre de 2015.- El secretari autonòmic de Justícia, Administració Pública, Reformes Democràtiques i Llibertats Públiques: Ferran Puchades Vila.